b"\n_START_ARTICLE_\nProfibus\n_START_SECTION_\nConnexions f\xc3\xadsiques\n_START_PARAGRAPH_\nProfibus t\xc3\xa9, conforme a l'est\xc3\xa0ndard, cinc diferents tecnologies de transmissi\xc3\xb3, que s\xc3\xb3n identificades com:_NEWLINE_- RS-485. Utilitza un parell de coure trenat apantallat, i permet velocitats entre 9/6 kbps i 12 Mbps Fins a 32 estacions, o m\xc3\xa9s si s'utilitzen repetidors._NEWLINE_- MBP. Manchester Coding i Bus Powered, \xc3\xa9s transmissi\xc3\xb3 sincr\xc3\xb2nica amb una velocitat fixa de 31.25 Kbps_NEWLINE_- RS-485 IS. Les versions IS s\xc3\xb3n intr\xc3\xadnsecament segures, utilitzades en zones perilloses (explosives)._NEWLINE_- MBP IS_NEWLINE_- Fibra \xc3\xb2ptica. Inclou versions de fibra de vidre multimode i monomode, fibra pl\xc3\xa0stica i fibra HCS.\n_START_SECTION_\nComunicacions\n_START_PARAGRAPH_\nDes del punt de vista del control de les comunicacions, el protocol Profibus \xc3\xa9s mestre esclau, per\xc3\xb2 permet:_NEWLINE_- Aplicacions mico mestre. Un sol mestre est\xc3\xa0 actiu en el bus, normalment un PLC. Els altres dispositius s\xc3\xb3n esclaus. Aquest esquema \xc3\xa9s el que permet els cicles de lectura m\xc3\xa9s curts_NEWLINE_- Aplicacions multi mestre. Permet m\xc3\xa9s d'un mestre. Poden ser aplicacions de sistemes independents, en qu\xc3\xa8 cada mestre tingui els seus propis esclaus. U altre tipus de configuracions amb dispositius de diagn\xc3\xb2stic i altres_NEWLINE_En un ambient multimestre, poden haver-hi dos tipus de mestres:_NEWLINE_- DPM1. DP Master Class 1. \xc3\x89s un controlador central que intercanvia informaci\xc3\xb3 amb els seus esclaus en forma c\xc3\xadclica. T\xc3\xadpicament un PLC._NEWLINE_- DPM2. DP Master Class 2. S\xc3\xb3n estacions d'operaci\xc3\xb3, configuraci\xc3\xb3 o enginyeria. Tenen acc\xc3\xa9s actiu al bus de dades, per\xc3\xb2 la seva connexi\xc3\xb3 no \xc3\xa9s necess\xc3\xa0riament permanent_NEWLINE_Juntament amb les especificacions d'altres busos de camp es recull en les normes internacionals IEC61158 i IEC61784.\n_START_SECTION_\nTerminadors de bus\n_START_PARAGRAPH_\nLa instal\xc2\xb7laci\xc3\xb3 d'un cablejat per a una xarxa Profibus DP requereix un terminador a cada extrem del bus. Segons la norma aquest terminador ha de ser actiu. \xc3\x89s a dir, no n'hi ha prou una resist\xc3\xa8ncia terminal, sin\xc3\xb3 que es tracta d'un conjunt de resist\xc3\xa8ncies que estan energitzades._NEWLINE_L'objectiu d'aquests terminadors \xc3\xa9s garantir un voltatge de refer\xc3\xa8ncia en estat inactiu del bus, \xc3\xa9s a dir, sense missatges, i minimitzar les reflexions de l\xc3\xadnia._NEWLINE_Generalment un dels extrems de la xarxa \xc3\xa9s el mestre Profibus DP, i en aquest cas proporcionar\xc3\xa0 un dels terminadors actius._NEWLINE_L'altre extrem del bus t\xc3\xa9 dues alternatives: que el terminador actiu sigui prove\xc3\xaft per l'\xc3\xbaltim node de la xarxa, o que sigui prove\xc3\xaft per un terminador extern. La primera opci\xc3\xb3 \xc3\xa9s molt simple, per\xc3\xb2 t\xc3\xa9 l'inconvenient que si es requereix desenergitzar el node, es perdr\xc3\xa0 la funci\xc3\xb3 del terminador actiu, comprometent amb aix\xc3\xb2 la integritat de tota la xarxa. Per aix\xc3\xb2, pot ser preferible tenir la resist\xc3\xa8ncia activa de forma separada generalment des d'una UPS._NEWLINE_En el cas Profibus PA dels terminadors de bus s\xc3\xb3n passius, \xc3\xa9s a dir, nom\xc3\xa9s resist\xc3\xa8ncia."